Башха сийлаллаш гӀалахь яц, гӀалал арахьарчу даккхийчу кешнашкара Хьаван каш дӀадаьккхича. Адамийн ненан каш 60 аьрша деха ду, коьртехь хӀоттийна мармаран экъа ю Ӏаьрбийн йоза долуш, хурманийн пальма ду кхуьуш, когашкахь кхуьу цхьа коьллаш. Кешнаш юккъехь йина ши чоь ю цхьаьна тхьов кӀелахь: цхьаъ маьждиг ду, ткъа вукханна чохь каш ду, цунна тӀе хьаьжой зиярате оьху. НеӀарехь, арахьа, тӀулгах яьккхина йоккха ной ю, гуйх тера, цунна чу хи а дуттий говрашна маладо. Кхузахь беха дукха шайхаш, ткъа кхин а дукха къиен зударий а, бераш а; уьш сагӀа доьхуш хуьлу зиярате баьхкинчаьрга. Лакхахь ма-аллара, Хьаван кошан гуонаха кешнаш ду…